Koryu

**Koryu** (古流, koryū) ye una pallabra xaponesa venceyada al ámbitu de les artes marciales xaponeses antigües. Esta pallabra tórnase lliteralmente a “vieyu estilu”, de古 "ko" (antiguo, vieyo) y 流 *ryū* (escuela, estilu); o tamién a "escuela tradicional" Koryu ye un términu xeneral pa escueles xaponeses d'artes marciales anteriores a la Restauración Meiji (el periodu ente 1866 y 1869 cuando biltaron importantes cambeos sociopolíticos que llevaron a la modernización del Xapón). Anque nun hai data oficial d'aniciu, dase davezu la de 1868, el primer añu del periodu Meiji, o la de 1876, cuando se dictó l**edictu Haitorei'' que prohibía llevar espaes en públicu.

Los sistemes xaponeses de [[budo]] posteriores a la Restauración Meiji conócense como ''shinbudo'' o ''[[Gendai Budo|gendai budo]]''. Ente los más conocíos tán el [[yudu]], [[kendo]] modernu, ''[[iaido]]'' y [[aikido]]. Los sistemes koryu de les artes marciales xaponeses inclúin de cutiu téuniques de llucha con y ensin armes. Normalmente apriéndense estremaes armes a los estudiantes d'estos antiguos sistemes.

==Kobudo==

**Kobudo*' (古武道) ye un términu [[xaponés]] que pue traducise como "vía marcial antigua." Antaño conocíase como Kobujutsu ("arte marcial antiguu"), pero cuando les [[artes marciales]] principiaron a prauticase xeneralmente por otres razones que les puralmente práutiques, conozse agora más como Kobudo. Dientro [[Xapón]] pue referise a cualquier arte marcial tradicional y ye sinónimu de Koryu. Pero nun hai que confundir esti Kobudo col [[Kobudo d'Okinawa]].

==Otome ryu==

Nel periodu feudal de la historia xaponesa, munches escueles koryu foron la *otome ryū* (lliteralmente, "lo que fluye pero queda en casa") d'un determináu dominiu *han*. Ser una *otome ryū* acarrexaba qu'al so cabezaleru-y tocaba un xornal n'arroz del *koku* (una unidá de midida usada pa calcular ingresos n'arroz y pa midir la bayura relativa d'un *han*) total del *han* a cambéu d'entrenar a los samuráis del dominiu. Sicasí había esceiciones a la fundación por un *han* en concreto, y munchos *ryu* o nunca foron sofitaos por un *han* o fóronlo solo en parte. Por exemplu a la [[Tenshin Shōden Katori Shintō-ryū]] encontábenla solo les donaciones de los *bushi* de la fastera y nunca tuvo venceyada a un dominiu específicu. Igualmente la Maniwa Nen-ryū foi fundada y encontada polos granxeros nativos del pueblo de Maniwa na Prefeutura Gunma, col envís de protexer el pueblu. Un tercer exemplu ye la [[Kashima-Shinryu|Kashima Shin-ryū]], que recibió’l nome d'un famosu santuariu Shinto y que sacaba fondos pa encontase de los impuestos sobre les actividaes venceyaes a les tierres posiaes o controlaes pol templu, asina como de sirvir de guardies hereditarios del santuariu Kashima. Poro estos tipos d'alcuerdos permitíen a los cabezaleros de les escueles dedicase ensembre a enseñar, mientres facíen estremaos servicios a los proteutores de la escuela.

Solamente cola [[Restauración Meiji]] estos cuasi 500 años d'alcuerdos empecipiaron a acabase y dellos cabezaleros d'escueles tuvieron que buscar otros medios de vida. Enseñar los sos *ryu* al públicu en xeneral foi solamente una de les principales opciones. Anguaño los maestros xefe d'un koryu o d'una escuela de *kenjutsu* gánense la vida enseñando’l so arte, pero cola so devoción garanticen que les sos artes siguen puxando unes cuantes xeneraciones.

==Llista de los principales koryu==

La siguiente llista nun ta completa; solamente inclúi les escueles llexítimes más conocíes:

* [[Araki-ryū]]
* [[Asayama Ichiden-ryū]]
* [[Daitō-ryū]] Aikijujutsu
* [[Higo Ko-ryū]]
* [[Hoki-ryū]]
* [[Hokushin Itto-ryū]]
* [[Hontai Yoshin-ryū]]
* [[Hōzōin-ryū]]
* [[Hyōhō Niten Ichi-ryū]]
* [[Isshin-ryū kusarigamajutsu|Isshin-ryū]] (*Nun confundir col estilu Isshin-ryu de kárate'')
* Kage-ryū
* Kashima Shinden Jikishinkage-ryū
* Kashima Shin-ryū
* Kashima Shinto-ryū
* Kogen Itto-ryū
* Kurama-ryū
* Maniwa Nen-ryū
* Mizoguchi-ha Itto-ryū
* Mugai-ryū
* Musō Jikiden Eishin-ryū
* Musō Shinden-ryū
* Ono-ha Itto-ryū
* Owari Kan-ryū
* Sekiguchi Shinshin-ryū
* Shingyoto-ryū
* Shinkage-ryū
* Shinmuso Hayashizaki-ryū
* Shinto Muso-ryū
* Shojitsu Kenri Kataichi-ryū
* Sosuishitsu-ryū
* Suiō-ryū Iai Kenpō
* Takamura ha Shindo Yoshin Ryu
* Takenouchi-ryū
* Tamiya-ryū
* Tatsumi-ryū
* Tendo-ryū
* Tenjin Shinyo-ryū
* Tennen Rishin-ryū
* Tenshin Shōden Katori Shintō-ryū
* Toda-ha Buko-ryū
* Uchida-ryū
* Yagyu Seigo-ryū
* Yagyu Shingan-ryū
* Yagyu Shinkage-ryū
* Yoshin-ryū

## Referencies

## Ver tamién

* Arte marcial
* Budo
* Gendai Budo

## Enllaces esternos

* What is Koryu mean? – Artículos n'inglés sobre artes xaponeses tradicionales 
* Koryu.com n'inglés. Tien munchos artículos y enllaces a llibros. 
* KoryuWeb Presentación básica en francés ya inglés.